smcproject/ml-wiki-sentences huggingface dataset:
നെതർലാന്റ്സ് യുവേഫ നേഷൻസ് ലീഗ് റണ്ണർഅപ്പ്: 2018–19 വ്യക്തിഗത നേട്ടങ്ങൾ പി‌എഫ്‌എ പ്ലേയേഴ്‌സ് പ്ലെയർ ഓഫ് ദ ഇയർ : 2018–19 പി‌എഫ്‌എ ടീം ഓഫ് ദ ഇയർ : 2018–19 പ്രീമിയർ ലീഗ് പി‌എഫ്‌എ പ്ലെയർ ഓഫ് ദ മന്ത് : നവംബർ 2018 സീസണിലെ പ്രീമിയർ ലീഗ് പ്ലെയർ : 2018–19 പ്രീമിയർ ലീഗ് പ്ലെയർ ഓഫ് ദ മന്ത് : ഡിസംബർ 2018 യുവേഫ മെൻസ് പ്ലെയർ ഓഫ് ദ ഇയർ അവാർഡ് : 2018–19 സീസണിലെ യുവേഫ ഡിഫെൻഡർ : 2018–19 യുവേഫ ടീം ഓഫ് ദ ഇയർ : 2018 യുവേഫ ചാമ്പ്യൻസ് ലീഗ് സ്ക്വാഡ് ഓഫ് സീസൺ: 2017–18, 2018–19 യുവേഫ നേഷൻസ് ലീഗ് ഫൈനൽ ടീം ഓഫ് ടൂർണമെന്റ്: 2019 മികച്ച ഫിഫ പുരുഷ കളിക്കാരൻ : 2019 (രണ്ടാം സ്ഥാനം) ഫിഫ ഫിഫ്പ്രോ വേൾഡ് 11 : 2019 ഫിഫ ഫിഫ്പ്രോ വേൾഡ് 11 അഞ്ചാമത്തെ ടീം: 2018 ലിവർപൂൾ ഫാൻസ് പ്ലെയർ ഓഫ് സീസൺ അവാർഡ് : 2018–19 ലിവർപൂൾ പ്ലേയേഴ്സ് പ്ലെയർ ഓഫ് സീസൺ അവാർഡ് : 2018–19 സതാംപ്ടൺ പ്ലെയർ ഓഫ് സീസൺ : 2015–16 പി‌എഫ്‌എ സ്കോട്ട്ലൻഡ് ടീം ഓഫ് ദ ഇയർ : 2013–14,  2014–15 കെൽറ്റിക് എഫ്‌സി പ്ലേയേഴ്‌സ് പ്ലെയർ ഓഫ് ദ ഇയർ : 2013–14 അവലംബം ബാഹ്യ ലിങ്കുകൾ ലിവർപൂൾ എഫ്‌സി വെബ്‌സൈറ്റിലെ പ്രൊഫൈൽ Virgil van Dijk
വെർജീനിയ ടെക് കൂട്ടക്കൊല ഇംഗ്ലീഷ് വിലാസം https://ml.wikipedia.org/wiki/Virginia_Tech_massacre
അമേരിക്കയിലെ വെർജീനിയ സംസ്ഥാനത്ത് വെർജീനിയ ടെക് എന്നറിയപ്പെടുന്ന വെർജീനിയ പോളിടെൿനിക് ഇൻസ്റ്റിറ്റ്യൂട്ട് ആൻഡ് സ്റ്റേറ്റ് യൂണിവേഴ്സിറ്റിയിൽ 2007 ഏപ്രിൽ 16ന് അരങ്ങേറിയ വെടിവയ്പാണ് വെർജീനിയ ടെക് കൂട്ടക്കൊല എന്നറിയപ്പെടുന്നത്.
ഇതേ സർവകലാശാലയിലെ ഇംഗ്ലീഷ് വിദ്യാർത്ഥിയായ സൂങ് ഹീ ചോ നടത്തിയ വെടിവയ്പിൽ അദ്ധ്യാപകരും വിദ്യാർത്ഥികളും ഉൾപ്പെടെ 32 പേർ കൊല്ലപ്പെട്ടു .
കൂട്ടക്കൊലയ്ക്കുശേഷം ചോയും സ്വയം വെടിവച്ചു മരിച്ചു.
അമേരിക്കയുടെ ചരിത്രത്തിൽ ഒരു സാധാരണക്കാരൻ നടത്തുന്ന ഏറ്റവും വലിയ കൂട്ടക്കൊലയാണിത്.
ഇരുപതിലേറെപ്പേർക്ക് പരിക്കേറ്റിട്ടുമുണ്ട്.
ഏപ്രിൽ 16 പ്രാദേശിക സമയം രാവിലെ 7:15നും 9:45നും ഇടയിൽ വെർജീനിയ ടെക് സർവകലാശാലാ വളപ്പിലെ രണ്ടു കെട്ടിടങ്ങളിലായാണ് വെടിവയ്പ് അരങ്ങേറിയത്.
ഇരുകെട്ടിടങ്ങളിലും ചോ തന്നെയാണു വെടിവയ്പു നടത്തിയതെന്നു അന്വേഷണ ഉദ്യോഗസ്ഥർ കരുതുന്നു.
എന്നാൽ ഇക്കാര്യം ഇതുവരെ സ്ഥിരീകരിച്ചിട്ടില്ല.
ദക്ഷിണ കൊറിയയിൽ നിന്നും അമേരിക്കയിലേക്കു കുടിയേറിയ സൂങ് ഹീ ചോ വെർജീനിയ ടെക് സർവകലാശാലയിൽ നാലാം വർഷ ഇംഗ്ലീഷ് വിദ്യാർത്ഥിയായിരുന്നു .
രണ്ടാമത്തെ വെടിവയ്പു നടന്ന നോറിസ് ഹാളിൽ വച്ച് ഇയാൾ സ്വയം വെടിവച്ചുമരിച്ചുവെന്നാണ് അന്വേഷണോദ്യോഗസ്ഥരുടെ നിഗമനം.
ആദ്യവെടിവയ്പ്
895 ആൺ-പെൺ വിദ്യാർത്ഥികൾ താമസിക്കുന്ന വെസ്റ്റ് ആംബ്ലർ ജോൺസൺ ഹോൾ എന്ന ശയനാലയത്തിലാണ് ആദ്യവെടിവയ്പു നടന്നത്.
പ്രാദേശിക സമയം 7:15നു നടന്ന വെടിവയ്പിൽ എമിലി ജെ. ഹിൽ‌ഷർ എന്ന പെൺകുട്ടിയും റെയാൻ സി. ക്ലാർക്ക് എന്ന യുവാവും കൊല്ലപ്പെട്ടു .
കൊല്ലപ്പെട്ട എമിലിയുടെ കാമുകനാണു വെടിവയ്പു നടത്തിയതെന്നാണ് അന്വേഷണ ഉദ്യോഗസ്ഥർ തുടക്കത്തിൽ കരുതിയത്.
ഇയാളെ പിടികൂടിയതോടെ സംഭവം അവസാനിച്ചുവെന്നും പൊലീസ് നിഗമനത്തിലെത്തി.
ഇതിനാൽ സർവകലാശാലയിൽ നിന്നും വിദ്യാർത്ഥികളെ ഒഴിപ്പിച്ചില്ല.
എന്നാൽ ഈ സമയത്തിനുള്ളിൽ യഥാർത്ഥത്തിൽ വെടിവയ്പു നടത്തിയ ചോ ശയനാലയത്തിനു പുറത്തു കടന്നിരുന്നു.
രണ്ടാമത്തെ വെടിവെപ്പ്
ആദ്യവെടിവയ്പു നടന്ന് രണ്ടുമണിക്കൂറിനു ശേഷമാണ് 800 മീറ്റർ അകലെ ബിരുദ ബിരുദാനന്തര ക്ലാസ് മുറികളും ഹോസ്റ്റലുകളും ഉൾപ്പെടുന്ന നോറിസ് ഹാൾ എന്ന കെട്ടിടത്തിൽ വെടിവെപ്പ് അരങ്ങേറിയത്.
നോറിസ് ഹാൾ ചങ്ങലകൊണ്ടു ബന്ധിച്ച ശേഷമാണ് ചോ വെടിവയ്പു നടത്തിയതെന്ന് ദൃക്‌സാക്ഷികൾ പറയുന്നു.
നാലു ക്ലാസ് മുറികളിലും ഗോവണിപ്പടികളിലുമായാണ് വെടിവെപ്പ് നടന്നതെന്ന് അന്വേഷണ സംഘം സ്ഥിരീകരിച്ചു .
ചോ അടക്കം 31 പേരാണ് ഇതിൽ മരിച്ചത്.
കൊലപാതകി
കൂട്ടക്കൊലയുടെ പിറ്റേന്നാണ് കൊലപാതകിയെപ്പറ്റിയുള്ള വിവരങ്ങൾ പൊലീസ് പുറത്തുവിട്ടത്.
സ്ഥിരതാമസത്തിനുള്ള ഗ്രീൻ‌കാർഡ് സ്വന്തമാക്കി ദക്ഷിണകൊറിയയിൽ നിന്നും അമേരിക്കയിലെത്തിയ സൂങ് ഹീ ചോ എന്ന 23കാരനാണ് രണ്ടുവെടിവയ്പുകളും നടത്തിയെന്ന് പൊലീസ് ഏപ്രിൽ 17നു വ്യക്തമാക്കി .
വെർജീനിയ സംസ്ഥാനത്തെ ഫെയർഫാക്സ് കൌണ്ടിയിലാണ് ചോയുടെ കുടുംബം താമസിക്കുന്നത് .
ആദ്യ വെടിവയ്പ് നടന്ന ആബ്ലർ ഹാളിനു പടിഞ്ഞാറ് ഹാപർ ഹാൾ എന്ന ശയനാലയത്തിലായിരുന്നു ചോയുടെ താമസം.
വെർജീനിയയിലെ ചാന്റിലിയിലുള്ള വെസ്റ്റ്ഫീൽഡ് ഹൈസ്ക്കൂളിൽ നിന്നാണ് ഇയാൾ ഹൈസ്കൂൾ പഠനം പൂർത്തിയാക്കിയത്.
ചോയുടെ തോക്കിനിരകളായ എറിൻ പീറ്റേഴ്സൺ, റീമാ ഷമാഹാ എന്നിവരും ഇതേ സ്കൂളിൽ പഠിച്ചവരാണ്.
എന്നാൽ ഇവരുമായി ചോയ്ക്ക് മുൻ‌പരിചയമുണ്ടോ എന്ന കാര്യത്തിൽ വ്യക്തതയില്ല .
സഹപാഠികൾക്കും ചോയുടെ ഒപ്പം താമസിച്ചിരുന്നവർക്കും ഇയാളെപ്പറ്റി അധികമൊന്നും അറിയുമായിരുന്നില്ല.
“ചോദ്യചിഹ്നം” എന്നാണ് പലപ്പോഴും ചോ സ്വയം വിശേഷിപ്പിച്ചിരുന്നത്.
വെടിവയ്പു നടത്തിയത് ചോയാണെന്നു പ്രഖ്യാപിച്ച പത്രസമ്മേളനത്തിൽ സർവകലാശാലാ വക്താവ് ഇയാളെ തികച്ചും “അജ്ഞാതനായ ഏകാകി”യെന്നാണു വിശേഷിപ്പിച്ചത്.
ആരുമായും ബന്ധമില്ലാത്തതിനാൽ ഇയളെപ്പറ്റി കൂടുതൽ വിവരങ്ങൾ ലഭ്യമെല്ലെന്നും സർവകലാശാലാ അധികൃതർ പറഞ്ഞു .
എന്നാൽ ഇതു ശരിയെല്ലെന്ന് പിന്നീട് നടത്തിയ വെളിപ്പെടുത്തലുകൾ തെളിയിച്ചു.
പെൺ‌കുട്ടികളെ ശല്യം ചെയ്തതിന് സർവകലാശാലാ അധികൃതർ 2005 നവം‌ബറിൽ ചോയെ പൊലീസിൽ ഹാജരാക്കിയിരുന്നുവെന്ന് പിന്നീട് വെളിപ്പെടുത്തലുണ്ടായി .
പഠനത്തിന്റെ ഭാഗമായി ചോ നടത്തിയ രചനകൾ അപകടരമാണെന്ന കാര്യം ഒരു അദ്ധ്യാപിക മേലധികാരികളുടെയും പൊലീസിന്റെയും ശ്രദ്ധയിൽപെടുത്തിയിരുന്നതായും വെളിപ്പെടുത്തൽ വന്നു.
പെൺ‌കുട്ടികളെ ശല്യം ചെയ്യുന്നതിന്റെ പേരിൽ പൊലീസിലെത്തിക്കപ്പെട്ട ചോയെ പിന്നീട് മാനസികാരോഗ്യ കേന്ദ്രത്തിൽ പരിശോധനക്കയിച്ചിരുന്നതായും വ്യക്തമായി.
ചോയുടെ മാനസികനില അയാൾക്കും മറ്റുള്ളവർക്കും അപകടം വരുത്തും വിധം തകാരാറിലാണെന്ന് 2005ൽ നടത്തിയ പരിശോധനകളിൽ വ്യക്തമായിരുന്നു.
എന്നാൽ 2005 ഡിസംബറിനുശേഷം ഇയാളെപ്പറ്റി കൂടുതൽ വിവരങ്ങളൊന്നും ലഭ്യമല്ലെന്ന് സർവകലാശാലാ പൊലീസ് വ്യക്തമാക്കി .
തുടക്കത്തിൽ ആദ്യത്തെ വെടിവയ്പ് ചോ തന്നെയാണു നടത്തിയെന്നതിൽ വ്യക്തതയില്ലായിരുന്നു.
ആയുധപരിശോധനയിൽ ഇരുസ്ഥലത്തും ഒരേ തോക്ക് ഉപയോഗിച്ചിട്ടുണ്ടെന്നു കണ്ടെത്തിയതുമാത്രമായിരുന്നു ചോ തന്നെയാണ് രണ്ടു വെടിവയ്പുകളും നടത്തിയതെന്നതിന് ഏക തെളിവ്.
രണ്ടു സംഭവങ്ങൾക്കുമിടയിലുള്ള രണ്ടു മണിക്കൂർ വ്യത്യാസവും വെടിവയ്പിൽ മറ്റാരെങ്കിലും പങ്കാളികളായേക്കുമോ എന്ന സംശയത്തിനു കാരണമായി.
കൊലപാത ലക്ഷ്യങ്ങളെപ്പറ്റിയുള്ള അനുമാനങ്ങൾ
കൂട്ടക്കൊലപാതകത്തിനു പിന്നിലുള്ള ലക്ഷ്യമെന്തായിരുന്നു എന്നതിൽ വ്യക്തതയില്ല.
ആദ്യവെടിവയ്പിൽ കൊല്ലപ്പെട്ട എമിലി ഹിൽ‌ഷർ ചോയുടെ മുൻ കാമുകിയായിരുന്നെന്നും ഇവർ തമ്മിലുള്ള തർക്കമാണ് വെടിവയ്പിലേക്കു നയിച്ചതെന്നും തുടക്കത്തിൽ അഭ്യൂഹങ്ങൾ പരന്നു.
എന്നാൽ പ്രസ്തുത പെൺകുട്ടിക്ക് ചോയുമായി പരിചയമൊന്നുമില്ലായിരുന്നുവെന്ന് സഹപാഠികൾ പറയുന്നു.
ചോയുടെ താമസസ്ഥലം പരിശോധിച്ച പൊലീസിന് ഏതാനും കുറിപ്പുകൾ ലഭിച്ചു.
തന്റെ ജീവിതം നരകതുല്യമാണെന്നും ആത്മഹത്യയ്ക്കുള്ള പദ്ധതികളുണ്ടെന്നും വ്യക്തമാക്കുന്നതായിരുന്നു പ്രസ്തുത കുറിപ്പുകൾ.
സർവകലാശാലയിലെ സമ്പന്ന വിദ്യാർത്ഥികൾക്കെതിരെ ചോയുടെ കുറിപ്പുകളിൽ നിരന്തര പരാമർശമുണ്ടായിരുന്നു.
മറ്റൊരിടത്ത് നിങ്ങളാണ് എന്നെക്കൊണ്ടിതു ചെയ്യിച്ചതെന്നും ചോ രേഖപ്പെടുത്തിയിരുന്നു .
വാർത്താ ചാനലിനുള്ള സന്ദേശം
ചോയുടെ പേരിൽ എൻ.ബി.സി. വാർത്താ ചാനലിന്റെ ന്യൂയോർക്ക് കേന്ദ്രത്തിൽ ഏപ്രിൽ 17നു ലഭിച്ച തപാൽ കവർ കൊലപാതക ലക്ഷ്യങ്ങളെപ്പറ്റി കൂടുതൽ വിവരങ്ങൾ ലഭ്യമാക്കി .
മടക്കത്തപാൽ വിലാസത്തിൽ പക്ഷേ ചോയുടെ പേരിനുപകരം എ. ഇസ്മായിൽ എക്സ് എന്നായിരുന്നു രേഖപ്പെടുത്തിയിരുന്നത്.
ചോയുടെ കൈത്തണ്ടയിൽ ഇസ്മായി ആക്സ് എന്നു പച്ച കുത്തിയിരുന്നതായി നേരത്തേ കണ്ടെത്തിയിരുന്നു.
സ്വയം പകർത്തിയ വീഡിയോ ദൃശ്യങ്ങളും ചിത്രങ്ങളും നീണ്ട കുറിപ്പുകളും അടങ്ങുന്നതായിരുന്നു പ്രസ്തുത സന്ദേശം.
ആദ്യ വെടിവയ്പിനു ശേഷമുള്ള രണ്ടു മണിക്കൂർ ഇടവേളക്കിടയിൽ വെർജിനീയ ടെക്കിനു സമീപമുള്ള തപാൽ കേന്ദ്രത്തിൽ നിന്നാണ് ചോ സന്ദേശം അയച്ചതെന്നു വ്യക്തമായി.
ഇതോടെ രണ്ടു വെടിവയ്പിനുമിടയിലുള്ള രണ്ടു മണിക്കൂർ ഇടവേളയെക്കുറിച്ച് അന്വേഷണോദ്യോഗസ്ഥരുടെ സന്ദേഹങ്ങളും ഏറെക്കുറെ പരിഹരിക്കപ്പെട്ടു.
ചോയുടെ താമസസ്ഥലത്തു നിന്നും ലഭിച്ച കുറിപ്പുകളിലേതിനു സമാനമായ സന്ദേശങ്ങളായിരുന്നു എൻ.ബി.സി.ക്കു ലഭിച്ച പായ്ക്കറ്റിന്റെ ഉള്ളടക്കവും.
സമ്പന്ന വിദ്യാർത്ഥികൾ തന്നെ ഇതു ചെയ്യിക്കാൻ നിർബന്ധിതനാക്കിയെന്ന സന്ദേശമാണ് സ്വയം റിക്കോർഡു ചെയ്ത വീഡിയോ ദൃശ്യങ്ങളിലൂടെ ചോ നൽകുന്നത്.
ഇതിൽ ഏതാനും വീഡിയോ ദൃശ്യങ്ങൾ എൻ.ബി.സി. ഏപ്രിൽ 18നു പുറത്തുവിട്ടു.
ചോയുടെ സന്ദേശം അത്യന്തം ഭീകരമായതിനാൽ പൂർണമായും പുറത്തുവിടാനാവില്ല എന്ന നിലപാടിലാണ് എൻ.ബി.സി. എത്തിച്ചേർന്നത്.
അമേരിക്കയിലെ തന്നെ കൊളമ്പിയൻ ഹൈസ്ക്കൂളിൽ വെടിവയ്പു നടത്തിയ രണ്ടു പേരെക്കുറിച്ചും ചോ പരാമർശിക്കുന്നുണ്ട്.
കൊളിമ്പിയൻ സ്കൂളിലെ കൊലപാതകികളെയും തന്നെയും രക്തസാക്ഷികൾ എന്നാണ് ചോ വിശേഷിപ്പിക്കുന്നത്.
“എന്റെ മക്കൾക്കും സഹോദരീ സഹോദരന്മാർക്കും വേണ്ടി ഇതു ചെയ്യുന്നുവെന്നും സ്വയം ക്യാമറയോടു സംസാരിക്കുന്ന ചോ പറയുന്നുണ്ട്.
ചോ അയച്ച സന്ദേശം എൻ.ബി.സി. അധികൃതർ എഫ്.ബി.ഐ.ക്കു കൈമാറിയിട്ടുണ്ട്.
അവലംബം ‹ The template below ( School killings in the United States ) is being considered for deletion. See templates for discussion to help reach a consensus. ›
വെർജൻസ് ഇംഗ്ലീഷ് വിലാസം https://ml.wikipedia.org/wiki/Vergence രണ്ട് കണ്ണുകളും ഒത്തുചേർന്ന് ഒരേ വസ്തുവിലേക്ക് പോയിന്റുചെയ്യുന്നു.
രണ്ട് കണ്ണുകളും ഉപയോഗിച്ച് ഒറ്റ കാഴ്ച ( ബൈനോക്കുലർ വിഷൻ ) നേടുന്നതിന് രണ്ട് കണ്ണുകളും ഒരുസമയം എതിർ ദിശകളിലേക്ക് ചലിക്കുന്നതാണ് വെർജൻസ് എന്ന് അറിയപ്പെടുന്നത്.
ബൈനോക്കുലർ കാഴ്ചയുള്ള ഒരു ജീവി ഒരു വസ്തുവിനെ നോക്കുമ്പോൾ, കണ്ണുകൾ തിരശ്ചീന അക്ഷത്തിന് ചുറ്റും കറങ്ങണം, അങ്ങനെ കാണുന്ന വസ്തുവിന്റെ പ്രതിബിംബം രണ്ട് കണ്ണുകളിലും റെറ്റിനയുടെ മധ്യത്തിലായി പതിക്കും.
വസ്തു അടുത്തേക്ക് വരുമ്പോൾ കണ്ണുകൾ കൂടുതൽ ഉള്ളിലേക്ക് തിരിയുന്നു, ഇത് കൺവർജൻസ് എന്ന് അറിയപ്പെടുന്നു.
അതേപോലെ ദൂരെ നോക്കുമ്പോൾ കണ്ണ് പരസ്പരം വെളിയിലേക്ക് തിരിയുന്നത് ഡൈവർജൻസ് എന്ന് അറിയപ്പെടുന്നു.
കൂടുതൽ കൺവർജ് ചെയ്തുള്ള നോട്ടത്തെ ക്രോസ് ഐഡ് വ്യൂവിംഗ് എന്ന് വിളിക്കുന്നു (ഉദാഹരണത്തിന് മൂക്കിൽ ശ്രദ്ധ കേന്ദ്രീകരിക്കുക).
ദൂരത്തേക്ക് നോക്കുമ്പോൾ സാധാരണയായി, കണ്ണുകൾ സമാന്തരമാകുന്നത് വരെ കണ്ണുകൾ ഡൈവർജ് ചെയ്യുന്നു.
വെർജൻസ് ചലനങ്ങൾ കണ്ണിന്റെ അക്കൊമഡേഷനുമായി ബന്ധപ്പെട്ടിരിക്കുന്നു.
സാധാരണ അവസ്ഥയിൽ, ഒരു വസ്തുവിലേക്ക് കണ്ണുകളുടെ ഫോക്കസ് മാറ്റുന്നത് വെർജൻസിനും അക്കൊമഡേഷനും കാരണമാകും, അതിനാൽ ഇത് അക്കൊമഡേഷൻ-കൺവെർജൻസ് റിഫ്ലെക്സ് എന്നറിയപ്പെടുന്നു.
സാക്കേഡ് ചലനങ്ങളുടെ ദ്രുത (500 ° / s) വേഗതയിൽ നിന്ന് വിപരീതമായി, വെർജൻസ് ചലനങ്ങൾ വളരെ മന്ദഗതിയിലാണ് (ഏകദേശം 25 ° / s).
സൂപ്പർ‌പോസിഷനിൽ‌ പ്രവർ‌ത്തിക്കുന്നതിന് ഇനിപ്പറയുന്ന തരം വെർ‌ജെൻ‌സ് കണക്കാക്കുന്നു: ടോണിക് വെർജൻസ് : സാധാരണ എക്സ്ട്രാക്യുലർ മസിൽ ടോൺ കാരണമുള്ള വെർജൻസ്.
ഇതിൽ അക്കൊമഡേഷൻ ബൈനോക്കുലർ ഫ്യൂഷൻ ഉത്തേജനങ്ങളില്ല.
ടോണിക് വെർജൻസ് ഒരു ശരീരഘടനാപരമായ വിശ്രമാവസ്ഥയിൽ നിന്ന് വിശ്രമത്തിന്റെ ഫിസിയോളജിക്കൽ സ്ഥാനത്തേക്ക് കണ്ണുകളെ നീക്കുന്നതായി കണക്കാക്കപ്പെടുന്നു.
അക്കൊമഡേറ്റീവ് വെർജൻസ് : മങ്ങലിന് അനുസരിച്ചുള്ള ബ്ലർ-ഡ്രൈവൻ വെർജൻസ്.
ഫ്യൂഷണൽ വെർജൻസ് (ഡിസ്പാരിറ്റി വെർജൻസ്, ഡിസ്പാരിറ്റിഡ്രൈവൻ വെർജൻസ്, റിഫ്ലക്സ് വെർജൻസ് എന്നെല്ലാം അറിയപ്പെടുന്നു): ഇത് ബൈനോക്കുലർ ഫ്യൂഷൻ ഉത്തേജകത്തോടുള്ള പ്രതികരണമാണ്.
പ്രോക്‌സിമൽ വെർജൻസ് : അക്കൊമഡേഷൻ സൂചനകളുടെ അഭാവത്തിൽ ഒരു ഫിക്സേഷൻ ഒബ്ജക്റ്റിനെ സമീപമോ അകലെയോ ആണെന്നുള്ള ഉള്ള അവബോധം മൂലമുള്ള വെർജൻസ്.
ഇരുട്ടിൽ ഒരു വസ്തുവിൽ ശ്രദ്ധകേന്ദ്രീകരിക്കാനുദ്ദേശിച്ചുള്ള വെർജൻസും ഇതിൽ ഉൾപ്പെടുന്നു.
തന്നിരിക്കുന്ന അക്കൊമഡേഷന് അനുസൃതമായി എത്രത്തോളം കൺവെർജൻസ് നടക്കുന്നു എന്നതിന്റെ അനുപാതത്തിലാണ് അക്കൊമഡേറ്റീവ് വെർജൻസ് അളക്കുന്നത്.
പ്രോക്‌സിമൽ വെർജൻസിനെ ചിലപ്പോൾ വോളണ്ടറി വെർജൻസ് എന്നും വിളിക്കുന്നു.
സ്വമേധയാ ഉള്ള നിയന്ത്രണത്തിലുള്ള വെർജൻസ് ആയ ഇതിനെ ചിലപ്പോൾ അഞ്ചാമത്തെ തരം വെർജൻസ് ആയും കണക്കാക്കപ്പെടുന്നു.
ഓട്ടോസ്റ്റീരിയോഗ്രാമുകൾ കാണുന്നതിന് സ്വമേധയാ ഉള്ള വെർജൻസ് ആവശ്യമാണ്.
സ്വമേധയായുള്ള വെർജൻസിനൊപ്പം സാധാരണയായി അക്കൊമഡേഷനും മയോസിസും ( പ്യൂപ്പിൾ സങ്കോചം) സംഭവിക്കുന്നു; എന്നിരുന്നാലും, വിപുലമായ പരിശീലനത്തിലൂടെ, വ്യക്തികൾക്ക് അക്കൊമഡേഷനും വെർജൻസും വേർതിരിക്കാൻ കഴിയും.
തിരശ്ചീന വെർജൻസ്, ലംബ വെർജൻസ്, ടോർഷണൽ വെർജൻസ് (സൈക്ലോവർജെൻസ്) എന്നിങ്ങനെ വെർജൻസിന്റെ ദിശ അനുസരിച്ചും വെർജൻസ് സൂചിപ്പിക്കുന്നു.
തിരശ്ചീന വെർജൻസിനെ കൺവെർജൻസ് (പോസിറ്റീവ് വെർജൻസ്) അല്ലെങ്കിൽ ഡൈവർജൻസ് (നെഗറ്റീവ് വെർജൻസ്) എന്നിങ്ങനെ വേർതിരിക്കുന്നു.
ആറ് എക്സ്ട്രാഒക്യുലർ പേശികളുടെ പ്രവർത്തനത്തിന്റെ ഫലമായാണ് വെർജൻസ് കണ്ണ് ചലനങ്ങൾ സംഭവിക്കുന്നത്.
ഇവ അബ്ഡ്യുസെൻസ് നാഡി, ട്രോക്ലിയർ നാഡി, ഒക്കുലോമോട്ടർ നാഡി എന്നീ നാല് നാല് നാഡികളാൽ നിയന്ത്രിക്കപ്പെടുന്നു.
തിരശ്ചീന വെർജൻസിൽ പ്രധാനമായും മീഡിയൽ, ലാറ്ററൽ റെക്ടസ് പേശികൾ ഉൾപ്പെടുന്നു.
കൺവെർജൻസ്
നേത്രവിജ്ഞാനത്തിൽ രണ്ട് കണ്ണുകളും  ഒരേസമയം ഉള്ളിലേക്ക് (മൂക്കിന്റെ നേർക്ക്) തിരിയുന്നതാണ് കൺവെർജൻസ് എന്ന് പറയുന്നത്.
സാധാരണയായി അടുത്തുള്ള ഒരു വസ്തു കാണുമ്പോൾ ബൈനോക്കുലർ കാഴ്ച നിലനിർത്താനുള്ള ശ്രമത്തിലാണ് ഇങ്ങനെ തിരിയുന്നത്.
ഇത് ഏകീകൃതമല്ലാത്ത നേത്രചലനമാണ്.
റെറ്റിനയിൽ ഒരു ചിത്രം ശരിയായി ഫോക്കസ് ചെയ്യുന്നതിന് കണ്ണ് ചെയ്യുന്ന മൂന്ന് പ്രക്രിയകളിൽ ഒന്നാണ് കൺ‌വെർ‌ജൻസ്.
ഓരോ കണ്ണിലും, വിഷ്വൽ ആക്സിസ് താൽപ്പര്യമുള്ള ഒബ്ജക്റ്റിലേക്ക് നീളുന്നു.
ഈ പ്രവർത്തനം മീഡിയൽ റെക്ടസ് പേശിയാണ് നിയന്ത്രിക്കുന്നത്.
ഇത് ഒരുതരം വെർജൻസ് നേത്രചലനമാണ്.
കൺ‌വെർ‌ജെൻ‌സ് അപര്യാപ്തത എന്നത് കണ്ണുകളുടെ ഒരു സാധാരണ പ്രശ്നമാണ്.
മങ്ങിയ കാഴ്ച , തലവേദന എന്നിവയുടെ പ്രധാന കാരണങ്ങളിലൊന്നാണ് ഇത്.
ഈ പ്രശ്നം കുട്ടികളിലാണ് സാധാരണയായി കാണപ്പെടുന്നത്.
ഒരു വസ്തുവിനെ അടുത്തേക്ക് മൂക്കിന്റെ നേർക്ക് കൊണ്ടുവന്ന് രോഗി ഇരട്ടക്കാഴ്ച കാണുമ്പോഴോ അല്ലെങ്കിൽ ഒരു കണ്ണ് വ്യതിചലിക്കുമ്പോഴോ ആ ബിന്ദുവും കണ്ണുമായുള്ള ദൂരമാണ് നിയർ പോയിന്റ് കൺ‌വെർജൻസ് (എൻ‌പി‌സി) .
സാധാരണ എൻ‌പി‌സി മൂല്യങ്ങൾ‌ 10 സെന്റീമീറ്റർ വരെയാണ്.
ഡൈവെർജൻസ് ഇടത് കണ്ണ് താരതമ്യേന സുസ്ഥിരമായിരിക്കുമ്പോൾ വലത് കണ്ണ് ഡൈവെർജ് ചെയ്യുന്നു - ഭാഗിക ഡൈവെർജൻസിന്റെ ഒരു ഉദാഹരണം
നേത്രവിജ്ഞാനത്തിൽ, രണ്ട് കണ്ണുകളുടെയും പരസ്പരം ഒരേസമയം പുറത്തേക്ക് തിരിയുന്ന ചലനമാണ് ഡൈവെർജൻസ് എന്ന് അറിയപ്പെടുന്നത്.
സാധാരണയായി ഒരു വസ്തുവിനെ കാണുമ്പോൾ ഒറ്റ ബൈനോക്കുലർ കാഴ്ച നിലനിർത്താനുള്ള ശ്രമത്തിലാണ് ഇത് സംഭവിക്കുന്നത്.
ഇത് ഒരു തരം വെർജൻസ് കണ്ണ് ചലനമാണ്.
വെസ്റ്റിബുലാർ സിഗ്നലിംഗ് കാരണം, കറങ്ങുന്ന ചിത്രങ്ങൾ കാണുമ്പോൾ, തല ചരിച്ചുപിടിച്ചാൽ, ലംബ ദിശയിലുള്ള കണ്ണുകളുടെ ഡൈവെർജൻസ് ഫിസിയോളജിക്കലായി കാണപ്പെടുന്നു.
ചലനത്തിന്റെ ത്വരണം ക്രമീകരിക്കുന്നതിൽ വിഷ്വൽ സിസ്റ്റം പൊതുവെ മോശമാണെങ്കിലും, ഈ ലംബ ഡൈവെർജൻസ് കൂടുതൽ പൊരുത്തപ്പെടാവുന്നതാണെന്ന് തെളിയിക്കപ്പെട്ടിട്ടുണ്ട്, ഇത് ആന്തരിക ചെവിയുടെ ആക്‌സിലറോമീറ്ററുകളിൽ നിന്നുള്ള വിവരങ്ങൾ നൽകുന്ന വെസ്റ്റിബുലാർ ന്യൂക്ലിയസുകൾ ദൃശ്യപരമായി സജീവമാകുന്നതുകൊണ്ടാകാം ഇത് സംഭവിക്കുന്നത്.
വെർജൻസ് അപര്യാപ്തത
നിരവധി വെർജൻസ് അപര്യാപ്തതകൾ നിലവിലുണ്ട്: അടിസ്ഥാന എക്സോഫോറിയ കൺവെർജൻസ് അപര്യാപ്തത കൺ‌വെർ‌ജെൻ‌സ് മൈക്രോപ്‌സിയ ഡൈവെർജൻസ് എക്സസ് അടിസ്ഥാന ഈസോഫോറിയ കൺവർജൻസ് എക്സസ് ഡൈവെർജൻസ് അപര്യാപ്തത ഫ്യൂഷണൽ വെർജൻസ് അപര്യാപ്തത (സാധാരണ ഫോറിയയോടു കൂടിയ പോസിറ്റീവ്, നെഗറ്റീവ് ഫ്യൂഷണൽ വെർജൻസിലെ കുറവ്) ഹെട്രോഫോറിയ
ഒരു ഹൈപ്പറോപിക് റിഫ്രാക്റ്റീവ് പിശകിനെ മറികടക്കാൻ ആവശ്യമായ അധിക അക്കൊമഡേഷനും അതിനോട് ബന്ധപ്പെട്ട വെർജൻസ് നിയന്ത്രണവും അമിത കൺവെർജൻസും, അക്കൊമഡേറ്റീവ് ഈസോട്രോപിയ ഉണ്ടാകുന്നതിൽ ഒരു പങ്കു വഹിക്കുന്നു.
ഇതും കാണുക സൈക്ലോവർജെൻസ് ഡക്ഷൻ വേർഷൻ (കണ്ണ്) ഓട്ടോസ്റ്റീരിയോഗ്രാം നേത്രപരിശോധന ഓർത്തോപ്റ്റിസ്റ്റ് അവലംബം
വെർട്ടിക്കൽ ലിമിറ്റ് ഇംഗ്ലീഷ് വിലാസം https://ml.wikipedia.org/wiki/Vertical_Limit
മാർട്ടിൻ കാമ്പെൽ സംവിധാനം ചെയ്ത്, 2000 ൽ പുറത്തിറങ്ങിയ ഒരു അമേരിക്കൻ ത്രില്ലർ സിനിമയാണ് വെർട്ടിക്കൽ ലിമിറ്റ് (Vertical Limit) .
ക്രിസ് ഒ ഡൊണൽ , ബിൽ പാക്സ്റ്റൺ , റോബിൻ റ്റണ് , സ്കോട്ട് ഗ്ലെൻ എന്നിവരാണ് പ്രധാന കഥാപാത്രങ്ങളെ അവതരിപ്പിച്ചിരിക്കുന്നത്.
മോണ്യൂമെന്റ് വാലി , ന്യൂസിലാന്റ് , കാശ്മീർ (പാകിസ്താൻ കൈവശപ്പെടുത്തി വച്ചിരിക്കുന്ന ഇന്ത്യയുടെ ഭാഗം) എന്നിവിടങ്ങളിൽ വച്ചാണ് സിനിമ ചിത്രീകരിച്ചിരിക്കുന്നത്.
റോബർട്ട് കിങിന്റേതാണ് കഥയും തിരക്കഥയും.
മോന്യുമെന്റ് വാലി പർവ്വതം കയറുന്നതിനിടെ സഹോദരങ്ങളായ പീറ്റർ (O'Donnell), ആനി ഗാരറ്റ് (Tunney) എന്നിവർക്ക് ഒരു അപകടത്തെത്തുടർന്ന് പിതാവായ റോയിസിനെ (Stuart Wilson) നഷ്ടപ്പെടുന്നു.
വീഴ്ച്ചയിൽ കയറിൽ തൂങ്ങിക്കിടന്ന പീറ്ററിനേയു ആനിയെയും രക്ഷിക്കുന്നതിനായി തൊട്ടു താഴെ തന്നെ ബന്ധിച്ചിരുന്ന കയർ കത്തി കൊണ്ട് വിശ്ചേദിപ്പിക്കാൻ റോയിസ് പീറ്ററിനോട് ആവശ്യപ്പെടുന്നു.
ഈ സംഭവത്തിനു ശേഷം പീറ്റർ പർവ്വതാരോഹണ സംരംഭങ്ങളിൽ നിന്നും പിൻവാങ്ങി ഒരു മുഴുവൻ സമയ വന്യജീവി ഫോട്ടോഗ്രാഫറായി ജോലി ചെയ്യുവാൻ തുടങ്ങി.
ആനി നല്ലൊരു പർവ്വതാരോഹകയായി തുടർന്നു.
ഈ സംഭവം സഹോദരങ്ങളുടെ ഇടയിൽ പലപ്പോഴും  അസ്വാരസ്യങ്ങൾ സൃഷ്ടിച്ചു.
റോയിസിന്റെ വാക്കുകൾ അനുസരിച്ചതിന് ആനി എപ്പോഴും പീറ്ററെ കുറ്റപ്പെടുത്തിയിരുന്നു.
അദ്ദേഹത്തിന്റെ വാക്കുകൾ ഉടനടി അനുസരിക്കുന്നതിനു പകരം ആനിയ്ക്കു കയർ സുരക്ഷിതമായി കെട്ടിയുറപ്പിക്കുന്നതിനുള്ള സമയം പീറ്റർ നല്കിയിരുന്നെങ്കിൽ പിതാവിനെയും രക്ഷപ്പെടുത്താൻ സാധിക്കുമായിരുന്നു എന്നാണ് ആനിയുടെ പക്ഷം.
ഈ സംഭവം നടന്നു മൂന്നു വർഷങ്ങൾക്കു ശേഷം നാഷണൽ ജ്യോഗ്രാഫിക്കിനു വേണ്ടി വന്യജീവി ഫോട്ടോകൾ പകർത്തുന്നതിനിടെ ഹിമാലയത്തിന്റെ താഴ്വാരത്ത് വച്ച് പീറ്ററന്റെ സഹചാരിയ്ക്ക് അപകടം സംഭവിക്കുന്നു.
അതിനിടെ ബെയ്സ് ക്യാമ്പിനടുത്തുവച്ച് ഗോഡ്വിൻ ആസ്റ്റിൻ (കെ.2)  പർവ്വതാരോഹണ സംഘത്തിലുള്ള ആനിയെ പീറ്റർ വീണ്ടും കണ്ടുമുട്ടുന്നു.
ലോകത്തിലെ ഏറ്റവും ഉയരമുള്ള രണ്ടാമത്തെ പർവ്വതവും ഏറ്റവും അപകടം പിടിച്ചതുമായ പർവ്വതമാണ് കെ.2 .
എലിയറ്റ വാഗ്ഗിൻ ((Paxton) എന്ന അതിസമ്പന്നനായ വ്യവസായിയാണ് പർവ്വതാരോഹണം സ്പോൺസർ ചെയ്തിരിക്കുന്നത്.
അയാളും പർവ്വതാരോഹണ സംഘത്തിൽ ഒരു അംഗമാണ്.
നേരത്തേ മറ്റൊരു സംഘത്തിന്റെ കൂടെ കെ.2 കീഴടക്കാനുള്ള അയാളുടെ മുൻ ഉദ്യമം ഒരു ദുരന്തത്തിൽ കലാശിച്ചിരുന്നു.
അന്നു രക്ഷപ്പെട്ട ഏകയാൾ വാഗ്ഗിൻ ആയിരുന്നു.
പ്രസിദ്ധനായ മറ്റുള്ള കയറ്റക്കാരോടൊപ്പം പർവ്വതാരോഹകൻ ടോം മക് ലാറൻ (Nicholas Lea), പാകിസ്താൻ പർവ്വതാരോഹകൻ അലി നസീർ എന്നവരുടെ പിന്തുണ കൂടി പുതിയ ഈ യാത്രയിലുണ്ടായിരുന്നു.
പർവ്വതാരോഹണം ആരംഭിക്കുന്നതിന് തലേദിവസം ബെയിസ് ക്യമ്പിലുള്ള എല്ലാവർക്കുമായി വാഗ്വിൻ ഒരു പ്രോത്സാഹന വിരുന്നു നടത്തിയത് ഏകാന്തവാസിയായ മുൻ പർവ്വതാരോഹകൻ മോണ്ട്ഗോമറി വിക്കിൽ (ഗ്ലെൻ- Glenn) അതൃപ്തിയുണ്ടാക്കി.
ലോകത്തെ ഏറ്റവും മികച്ച പർവ്വതാരോഹകരിൽ ഒരാളാണ് വിക്ക്.
പ്രത്യേകിച്ച് കെ.2.
കയറുന്നതിൽ പ്രഗല്ഭനുമാണ് അദ്ദേഹം.
വാഗ്വിനാണോ അനുഭവജ്ഞാനമുള്ള മക് ലാറൻ ആണോ ആരാകും പുതിയ സംഘത്തെ പർവ്വതാരോഹകരെ നയിക്കുകയും പ്രധാന തീരുമാനങ്ങൾ കൈക്കൊള്ളുകയും ചെയ്യുന്നത് എന്ന വിക്കിന്റെ ചോദ്യത്തിന് അതു മക് ലാറൻ തന്നെയാകുമെന്ന് വാഗ്വിന് പറഞ്ഞു.
എന്തെന്നാൽ ഒരു ടീമിനു രണ്ടു നായകർ പാടില്ലല്ലോ.
വിക്ക് തനിക്കെതിരാണെന്നു വാഗ്വിൻ പിന്നീട് വെളിപ്പെടുത്തുന്നു.
എന്തെന്നാൽ ഏതാനും വർഷങ്ങൾക്കു മുൻപ് നടന്ന ഉദ്യമത്തിൽ വിക്കിന്റെ ഭാര്യയായ ഷെർപ്പ ഗൈഡിനെയും കാണാതായിരുന്നു.
ആ ഉദ്യമത്തിൽ അവർ ഒരു വലിയ കൊടുങ്കാറ്റൽപ്പെടുകയും മലനിരകളിലെവിടെയൊ വഴിതെറ്റുകയും ചെയ്തു.
രക്ഷപ്പെട്ട വാഗ്വിൻ വിക്കിന്റെ ഭാര്യ  താഴേയ്ക്കുള്ള യാത്രയുടെ ഇടയ്ക്കു് high-altitude pulmonary edema (HAPE) (ശ്വാസകോശത്തിൽ നീര് കെട്ടി നില്ക്കുന്ന രോഗാവസ്ഥ) പിടിപെട്ടു മരണപ്പെട്ടു എന്ന് അറിയിച്ചിരുന്നു.
pulmonary edema പ്രതിരോധിക്കുന്നതിനുള്ള ഒരേയൊരു ഔഷധമായ Dexamethasone വിക്കിന്റെ ഭാര്യയുടെ കൈവശം ഇല്ലായിരുന്നു.
പർവ്വതാരോഹകർ പൊതുവായി അടിയന്തരഘട്ടത്തിൽ ഉപയോഗിക്കുവാൻ ഇതു കയ്യിൽ കരുതാറുണ്ട്.
വിക്ക് ഒരിക്കലും വാഗ്വിൻ പറഞ്ഞ കഥ വിശ്വസിച്ചിരുന്നില്ല, പകരം വർഷങ്ങളോളം ഭാര്യയുടെ മൃതദേഹം തേടി പർവ്വതനിരകളിൽ അലയുകയായിരുന്നു അയാൾ.
ബെയ്സ് ക്യാംപിൽ നിന്നും ക്യാംപ് ഡയറക്ടറായ സ്കിപ് ടെയ്ലറ്‍ ((Robert Taylor)  ആസന്നമായ ഒരു കൊടുങ്കാറ്റിനെക്കുറിച്ചുള്ള മുന്നറിയിപ്പ് ആരോഹണസംഘത്തിനു റേഡിയോ വഴി നല്കി.
എന്നാൽ ഈ മുന്നറിയിപ്പിനെ അവഗണിച്ചു മുന്നോട്ട് തന്നെ നീങ്ങാൻ വാഗ്വിൻ മക് ലാറനെ നിർബന്ധിച്ചു.
കൊടുങ്കാറ്റ് സംഹാരതാണ്ഡവമാടിയതു വഴി മലനിരകളില് നിന്ന് ശക്തമായ ഹിമപ്രവാഹം (avalanche) ആരംഭിച്ചു.
ആനി, വാഗ്വിൻ, മക് ലാറെൻ എന്നിവർ മഞ്ഞുകട്ടകളോടൊപ്പം ഹിമപ്പരപ്പിലുള്ള ആഴത്തിലുള്ള വിടവിലേയ്ക്കു (crevasse) പതിച്ചു.
മറ്റ് പർവ്വതാരോഹകർ മരണത്തെ പുൽകി.
സംഘവുമായി റേഡിയോ വഴിയുള്ള ബന്ധം നിലച്ചു.
എന്നാൽ ആനി മോർസ് കോഡ് വഴിയുള്ള സന്ദേശത്തിൽ തങ്ങൾ ജീവിച്ചിരിപ്പുണ്ടെന്ന കാര്യം ബെയ്സ് ക്യാംപിൽ അറിയിച്ചു.
പെട്ടെന്നു തന്നെ അപകടത്തിൽപ്പെട്ടവരെ രക്ഷിക്കുന്നതിനായി ബെയ്സ് ക്യാപിൽ നിന്നുള്ള ഏതാനും പർവ്വതാരോഹകരെ ഉൾപ്പെടുത്തി ഒരു രക്ഷാസംഘം പീറ്ററിന്റെ നേതൃത്വത്തിൽ രൂപീകിരിക്കപ്പെട്ടു.
ബെയ്സ് ക്യാംപ് ഡയറക്ടർ സ്കിപ് ടെയിലർ, പരിശീലനം സിദ്ധിച്ച പർവ്വതാരോഹകരായ സിറിൾ, മാൽക്കം (Le Marquand and Mendelsohn) എന്നീ സഹോദരന്മാർ, വഗ്വിന്റെ കമ്പനി പ്രഖ്യാപിച്ച പ്രതിഫലം മോഹിച്ച് എത്തിയ മോണിക് ഔബെർട്ടിൻ (Izabella Scorupco), അലിയുടെ കസിൻ കരീം നസീർ (Alexander Siddig) എന്നിവരായിരുന്നു രക്ഷാസംഘത്തിലുൾപ്പെട്ടിരുന്നത്.
ഇതിനിടെ സ്കിപ്പും പീറ്ററും വിക്കിനെ സന്ദർശിച്ച് ഈ ദൌത്യത്തിന് സഹായം അഭ്യർത്ഥിച്ചു.
അയാൾ രക്ഷാസംഘത്തെ സഹായിക്കാമെന്നേറ്റു.
സംഘം 2 പേർ വീതമുള്ള വിവിധ ഗ്രൂപ്പുകളായി തിരിഞ്ഞു പർവ്വതാരോഹണം ചെയ്യുന്നതിനു തീരുമാനിച്ചു.
ഓരോ സംഘത്തിലും ഒരു പരിചയസമ്പന്നനായ ഒരു ആരോഹകനും മറ്റൊരാളും വീതം തീരുമാനമായി.
ഒരു ടീമിൽ മാൽക്കവും കരീമും അടുത്തതിൽ സിറിളും മോണിക്കും, അവസാനത്തെ ടീമിൽ വിക്കും പീറ്ററും.
ദൌത്യത്തിന്റ വിജയത്തിനായി വിവിധ വഴികളിലൂടെ പിന്നീട് ടീമുകൾ ഒരിടത്തു സന്ധിക്കുവാനും തീരുമാനിച്ചു.
ഒരോ സംഘവും പാകിസ്താനി ആർമി സംഭാവന ചെയ്ത Nitroglycerine ബാഗില് സൂക്ഷിച്ചിരുന്നു (മഞ്ഞിൽ സ്ഫോടനം നടത്താനും ഉപയോഗിക്കുന്നു).
സാന്ദ്രത കൂടിയ രുപത്തിൽ ഇതു ലോകത്തലെ ഏറ്റവും ശക്തിയുള്ള ദ്രാവകരൂപത്തിലുള്ള സ്ഫോടക വസ്തുവാണ്.
മഞ്ഞുമൂടിക്കിടക്കുന്ന പർവ്വതഗൌഹരത്തിന്റെ മുഖം തുറക്കുവാൻ ഇത് ഉപയോഗിക്കാമെന്ന് അവർ കണക്കു കൂട്ടി.
കയറ്റത്തിനിയെ മോണിക്കും സിറിളും അപകടത്തില്പെട്ടു.
കയറിൽ തൂങ്ങി നില്കവേ ബാഗലെ Nitroglycerine താഴേയ്ക്കു പതിച്ചു വൻസ്ഫോടനമുണ്ടായി.
ഇതിന്റെ ഫലമായി ഒരു വലിയ ഹിമപ്രവാഹം ഉണ്ടാകുകയും അതില്പെട്ടു സിറിൾ ഒഴുകിപ്പോകുകയും ചെയ്തു.
ഇതേസമയം ലീക്ക് ചെയ്ത Nitroglycerine പൊട്ടിത്തെറിച്ച് കരീം, മാൽക്കം എന്നിവർ കൊല്ലപ്പെട്ടു.
ഈ സമയം മഞ്ഞിനടിയിലുള്ള വിടവിൽ മക് ലാറന് ഗുരുതരമായി പരിക്കേറ്റിരുന്നു.
വാരിയല്ലുകളും കാലുകൾക്കും പരിക്കു പറ്റയതു കൂടാതെ അയാളുടെ കൈവശമുണ്ടായിരുന്ന dexamethasone നഷ്ടപ്പെടുകയും ചെയ്തിരുന്നു.
ആനി അവളുടെ കൈവശമുണ്ടായിരുന്ന ഡെക്സ് മക് ലാറനുമായി പങ്കുവച്ചുപയോഗിച്ചുവെങ്കിലും വാഗ്വിൻ ഇതിനെ എതിർത്തു.
ആനി സാഹസികമായി അലിയുടെ ശവശരീരത്തിനു സമീപത്തുനിന്നുമുള്ള ബാഗിൽ നിന്നും തനിക്കും മക് ലാറനും വേണ്ടിയിരുന്ന ഡെക്സ് കരസ്ഥമാക്കി.
പക്ഷേ മക് ലാരൻ രക്ഷപെടാൻ സാദ്ധ്യതയില്ലെന്ന് വാഗ്വിൻ വാദിച്ചു.
അതിനാൽ ബാക്കിയുള്ള ഡെക്സ് തങ്ങൾക്കു രണ്ടുപേർക്കുമായി കരുതി വയ്ക്കുവാൻ നിർദ്ദേശിച്ചു.
നൈട്രൊയിൽ നിന്നുള്ള ശ്ക്തമായ സ്ഫോടനങ്ങളും മറ്റും പ്രദേശത്തെ മഞ്ഞിൽ  വലിയ തോതിൽ ഇളക്കമുണ്ടാക്കി.
ഇക്കാരണത്താൽ ഹമാനിയുടെ അടിയില് നിന്നും വിക്കിന്റെ ഭാര്യയുടെ ജഢം കണ്ടെത്തുവാൻ സാധിച്ചു.
ജഢത്തോടൊപ്പമുണ്ടായിരുന്ന ഒഴിഞ്ഞ dex സൂക്ഷിച്ചിരുന്ന പെട്ടി വാഗ്വിൻ അവരുടെ dex മോഷ്ടിച്ചിരുന്നുവെന്നു വെളിവാക്കി.
തന്റെ രക്ഷപെടൽ ഉറപ്പാക്കുന്നതിനായി വാഗ്വിൻ pulmonary edema ബാധിച്ച അവരുടെ dex മോഷ്ടിച്ച് അവരെ മരണത്തിനു വിട്ടു കൊടുക്കുകയായിരുന്നുവെന്ന് വിക്കിന് അതോടെ മനസ്സിലായി.
അതിനിടെ മോണിക് പീറ്ററുമായി സന്ധിക്കുകയും ആ രാത്രി മൂന്നുപേരും അവിടെ ടെന്റിൽ കഴിച്ചു കൂട്ടുകയും ചെയ്തു.
സഹോദരിയെ രക്ഷിക്കുന്നതിലും കൂടുതൽ തന്റെ പ്രതികാരം നിർവ്വഹിക്കുന്നതിലാണ് ഇപ്പോൾ വിക്കിന്റെ ശ്രദ്ധ എന്നു പീറ്ററിനു മനസ്സിലാകുന്നു.
ഈ സമയം മഞ്ഞിനുള്ളിലെ പാറയിടുക്കിൽ ആനി ഗഢനിദ്രയിലാണ്ട സമയം, വാഗ്വിൻ മക് ലാറനെ പൂർണ്ണമായി വായു നിറച്ച  dex സിറിഞ്ച് ഉപയോഗിച്ചു കൊലപ്പെടുത്തി.
ബാക്കിയുള്ള dex  പൂർണ്ണമായും തന്റെ മാത്രം അതിജീവനത്തിന് ഉപയോഗിക്കുകയായിരുന്നു അയാളുടെ ലക്ഷ്യം.
ആനി വാഗ്വിനെ സംശയിച്ചുവെങ്കിലും pulmonary edema യാൽ ഇപ്പോൾത്തന്നെ ബുദ്ധിമുട്ടുന്ന താൻ ഒരു ഏറ്റുമുട്ടൽ ഒഴിവാക്കുന്നതാണു നല്ലതെന്നു തീരുമാനിച്ചു.
ക്യാമ്പു ചെയ്തിരുന്നിടത്തു വിക്ക് ഉണർന്നപ്പോൾ പീറ്ററും മോണിക്കും തന്നെ പിന്നിലാക്കി അവരുടെ ലക്ഷ്യസ്ഥാനത്തേയ്ക്കു് പുറപ്പെട്ടതായി വിക്കിനു മനസ്സിലായി.
അവർക്ക് ഇനി മേലിൽ വിക്കിനെ വിശ്വസിക്കുവാൻ തക്ക കാരണങ്ങൾ ഉണ്ടായിരുന്നില്ല.
പീറ്റർ ആനിക്ക് തങ്ങൾ എത്തിയിരിക്കുന്ന സ്ഥാനത്തെക്കുറിച്ചുള്ള വ്യക്തമായ സൂചന നല്കി.
വാഗ്വിൻ മലയിടുക്കിലെ തങ്ങളുടെ സ്ഥാനവും പീറ്ററന് കൈമാറി.
പീറ്ററും മോണിക്കും nitroglycerin ഉപയോഗിച്ച്  അവിടെ സ്ഫോടനം നടത്തി മലയിടുക്കിനുള്ളിലേയ്ക്ക് പ്രവേശനകവാടം ഒരുക്കി.
ഇതിനിടെ വിക്ക് അവിടെ വന്നെത്തി.
ആനിയെ രക്ഷിക്കുമെന്ന് അയാൾ പീറ്ററിനോട് വാഗ്ദാനം ചെയ്തു.
വിക്ക് സാഹസികമായി ഗുഹയിലേയ്ക്കു കയറിൽ തൂങ്ങിയിറങ്ങി.
ദുർബലനായിരുന്നിട്ടും കൂടി വാഗ്വിൻ വിക്കിനെആക്രമിക്കുവാൻ‍‌ ശ്രമിച്ചു.
പക്ഷേ വിക്ക് മുകളിലേയ്ക്കു കയറുവാന് വാഗ്വിനെ സഹായിക്കുകയാണു ചെയ്തത്.
ആനിയെ ഗുഹയിൽ നിന്നും മുകളിലേയ്ക്കു കെട്ടിയുയർ‌ത്തുവാനുള്ള ശ്രമത്തിനിടെ  ചവിട്ടി നിന്നിരുന്ന മഞ്ഞുഫലകം അടർന്നു വീഴുകയും എല്ലാവരും അപകടത്തിലാവുകയും ചെയ്തു.
മോണിക് പിടിച്ചിരുന്ന കയറിൽപ്പിടിച്ചു ബാക്കിയുള്ളവർ താഴേയ്ക്കു തൂങ്ങിപ്പിടിച്ചു കിടന്നു.
ആനിയെയും പീറ്ററിനേയും രക്ഷിക്കുന്നതിനായും വാഗ്വിനോടുള്ള തന്റെ പ്രതികാരം പൂർത്തീകരിക്കുന്നതിനും വേണ്ടി വിക്ക് തന്റെ പോക്കറ്റിൽ സൂക്ഷിച്ചിരുന്ന കത്തിയെടുക്കുകയും ഒരു ബുദ്ധമത പ്രാർത്ഥന ചൊല്ലി താനും വാഗ്വിനും തൂങ്ങിക്കിടക്കുന്നതിനു തൊട്ടു മുകളിൽ വച്ച് കയർ അറുത്തുവിട്ട് താഴേയ്ക്കു പതിച്ച് മരണം വരിക്കുകയും ചെയ്തു.
പിന്നീട് ബെയ്സ് ക്യാമ്പിൽആനി സുഖം പ്രാപിച്ചു വരുന്ന സമയം രണ്ടുപേരും രമ്യതയിലായി.
കെ.2 വിലേയ്ക്കുള്ള ഉദ്യമത്തിൽ കൊല്ലപ്പെട്ടവരുടെ സ്മാരകത്തിൽ അവർ ആദരാഞ്ജലികൾ അർപ്പിച്ചു.
അഭിനേതാക്കൾ ക്രിസ് ഒ ഡൊണെൽ - പീറ്റർ ഗാരെറ്റ് ബിൽ പാക്സ്റ്റൺ - എലിയട്ട് വാഗ്വിൻ റോബിൻ ടണ്ണി - ആനി ഗാരെറ്റ് സ്കോട്ട് ഗ്ലെൻ - മോണ്ട് ഗോമറി വിക്ക് ഇസബെല്ല സ്കോറൂപ്കൊ - മോണിക് അവ്ബെർട്ടിൻ റോബർട്ട് ടെയ്ലർ - സ്കിപ് ടെയ്ലറ്‍ ടെമ്യൂറാ മോറിണൺ - മേജർ റസൂൽ സ്റ്റൂവാർട്ട് വിൽസൺ - റോയിസ് ഗാരെറ്റ് നിക്കോളാസ് ലീ - ടൊം മക് ലാറെൻ അലക്സാണ്ടർ സിദ്ദിഗ് - കരീം നസീർ ഡേവിഡ് ഹെയ്മാൻ - ഫ്രാന്ക് 'ചെയിൻസൊ' വില്യംസ്.
ബെൻ മെൻഡെൽസോഹൻ - മാൽക്കം ബെൻജ് സ്റ്റീവ് ലാ മാർക്വാൻഡ് - സിറിൾ ബെൻജ് റോഷൻ സേത് - കേണൽ അമിർ സലിം അവലംബം
വെർട്ടിഗോ ഇംഗ്ലീഷ് വിലാസം https://ml.wikipedia.org/wiki/Vertigo(film)
1958 ൽ പുറത്തിറങ്ങിയ ഇംഗ്ലീഷ് ചലച്ചിത്രം ആണ് വെർട്ടിഗോ .
വിഖ്യാതനായ ആൽഫ്രെഡ്  ഹിച്ച്കോക്ക് ആണ് ഈ സിനിമയുടെ സംവിധായകൻ, അഭിനേതാക്കൾ James Stewart as John "Scottie" Ferguson Kim Novak as Judy Barton/posing as Madeleine Elster Barbara Bel Geddes as Midge Wood Tom Helmore as Gavin Elster Henry Jones as the coroner Ellen Corby as the hotel owner Konstantin Shayne as Pop Leibel Raymond Bailey as Scottie's doctor Lee Patrick as the driver mistaken for Madeleine (Judy) Margaret Brayton as Ransohoff's saleslady Fred Graham as Scottie's police partner Alfred Hitchcock makes his customary cameo appearance walking in the street in a gray suit and carrying a trumpet case.
പ്രമേയം ബഹുമതികൾ
സൈറ്റ് ആന്റ് സൗണ്ട് മാഗസിന്റെ 2012 ലെ സർവേയിൽ വെർട്ടിഗോ എക്കാലത്തെയും മികച്ച ചലച്ചിത്രം ആയി തിരഞ്ഞെടുക്കപ്പെട്ടു.
അവലംബം ↑ Block Wilson 2010 , പുറം.
sfn error: no target: CITEREFBlockWilson2010 ( help ) പുറംകണ്ണികൾ Vertigo ഓൾമുവീയിൽ Vertigo ഇന്റർനെറ്റ് മൂവി ഡാറ്റാബേസിൽ റോട്ടൻ ടൊമാറ്റോസിൽ നിന്ന് Vertigo Official web page at Universal Studios Entertainment Archived 2015-03-21 at the Wayback Machine .
Restoration A Very Different "Slice of Cake:" Restoring Alfred Hitchcock's Vertigo A Swimming in the Head Archived 2011-09-27 at the Wayback Machine .
Detailed critique of the 1996 restoration
വെർണ ആർഡെമ
വെർണ നോർബർഗ്ഗ് ആർഡെമ വഗ്‍റ്റെവീൻ (ജീവിതകാലം: ജൂൺ 6, 1911 – മെയ് 11, 2000), വെർണ് ആർഡെമ എന്നു പൊതുവേ അറിയപ്പെടുന്ന ഒരു അമേരിക്കൻ എഴുത്തുകാരിയും കുട്ടികളുടെ പുസ്തകങ്ങളുടെ രചയിതാവുമായിരുന്നു.
വെർണ നോർബെർഗ്ഗ് ജനിച്ചത് മിഷിഗണിലെ ന്യ എറ പട്ടണത്തിലാണ്.
1934 ൽ മിഷിഗൺ സ്റ്റേറ്റ് യൂണിവേഴ്സിറ്റിയിൽനിന്ന് പത്രപ്രവർത്തനത്തിൽ ബിരുദം നേടി.
1934 മുതൽ 1973 വരെയുള്ള കാലഘട്ടിത്തില‍ ഒരു ഗ്രേഡ് സ്കൂൾ അദ്ധ്യാപികയായി ജോലി ചെയ്തിരുന്നു.